CELEX: 32018R1992
Language: lt
Date: 2018-12-14 00:00:00
Title: 2018 m. gruodžio 14 d. Komisijos įgyvendinimo reglamentas (ES) 2018/1992, kuriuo dėl Reglamento (ES) Nr. 517/2014 19 straipsnyje nurodytų praneštinų duomenų apie Jungtinės Karalystės ir 27 valstybių narių Sąjungos rinkoms pateiktus hidrofluorangliavandenilius iš dalies keičiamas Įgyvendinimo reglamentas (ES) Nr. 1191/2014

17.12.2018   
               
               
                  LT
               
               
                  Europos Sąjungos oficialusis leidinys
               
               
                  L 320/25
               
            
         KOMISIJOS ĮGYVENDINIMO REGLAMENTAS (ES) 2018/1992
         2018 m. gruodžio 14 d.
         kuriuo dėl Reglamento (ES) Nr. 517/2014 19 straipsnyje nurodytų praneštinų duomenų apie Jungtinės Karalystės ir 27 valstybių narių Sąjungos rinkoms pateiktus hidrofluorangliavandenilius iš dalies keičiamas Įgyvendinimo reglamentas (ES) Nr. 1191/2014
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006 (1), ypač į jo 19 straipsnio 7 dalį;
         kadangi:
         
                     (1)
                  
                  
                     Komisijos įgyvendinimo reglamentu (ES) Nr. 1191/2014 (2) nustatyta Reglamento (ES) Nr. 517/2014 19 straipsnyje nurodytos ataskaitos teikimo forma ir priemonės;
                  
               
                     (2)
                  
                  
                     Reglamente (ES) Nr. 517/2014 nustatyta, kad siekiant laipsniškai mažinti gamintojų ar importuotojų pateikiamų hidrofluorangliavandenilių kiekį Sąjungos rinkai taikomos metinės kvotos; tos gamintojams ir importuotojams taikomos kvotos apskaičiuojamos remiantis pamatinėmis vertėmis, kurias Komisija nustatė remdamasi hidrofluorangliavandenilių kiekių, apie kuriuos pagal Reglamento (ES) Nr. 517/2014 19 straipsnį nuo 2015 m. sausio 1 d. pranešė gamintojai ar importuotojai, metiniu vidurkiu, kaip nustatyta to reglamento V priede;
                  
               
                     (3)
                  
                  
                     kadangi 2017 m. kovo 29 d. Jungtinė Karalystė, remdamasi Europos Sąjungos sutarties 50 straipsniu, pranešė apie savo ketinimą pasitraukti iš Sąjungos, Sutartys Jungtinei Karalystei nustos galioti nuo susitarimo dėl išstojimo įsigaliojimo dienos arba, jei tokio susitarimo nebus, praėjus dvejiems metams nuo pranešimo gavimo, nebent Europos Vadovų Taryba, susitarusi su Jungtine Karalyste, nuspręstų tą laikotarpį pratęsti. Todėl, nedarant poveikio jokioms susitarimo dėl išstojimo nuostatoms, Reglamentas (ES) Nr. 517/2014 galios tik iki tol, kol Jungtinė Karalystė nustos būti valstybe nare;
                  
               
                     (4)
                  
                  
                     atsižvelgiant į Jungtinės Karalystės pranešimą pagal Europos Sąjungos sutarties 50 straipsnį, svarbu užtikrinti tikslių duomenų apie Sąjungos rinkai pateiktų hidrofluorangliavandenilių kiekį prieinamumą po Jungtinės Karalystės išstojimo, kad pagal Reglamento (ES) Nr. 517/2014 16 straipsnio 3 dalį būtų galima perskaičiuoti pamatines vertes (jos turi būti perskaičiuotos 2020 m.);
                  
               
                     (5)
                  
                  
                     todėl Įgyvendinimo reglamento (ES) Nr. 1191/2014 priedas turėtų būti iš dalies pakeistas, kad būtų galima atskirti Jungtinės Karalystės ir 27 valstybių narių Sąjungos rinkoms pateiktus hidrofluorangliavandenilių kiekius;
                  
               
                     (6)
                  
                  
                     tačiau praneštinus duomenis apie Jungtinės Karalystės ir 27 valstybių narių Sąjungos rinkoms pateiktus hidrofluorangliavandenilius reikia atskirti tik tuo metu, kai Sąjungos teisė nebebus taikoma Jungtinei Karalystei ir jos teritorijoje. Todėl Įgyvendinimo reglamento (ES) Nr. 1191/2014 pakeitimas reikalingas tik teikiant 2018 kalendorinių metų duomenis ir iki tų metų (imtinai), kuriais Jungtinė Karalystė išstos iš Sąjungos ir Sąjungos teisė nebebus taikoma Jungtinei Karalystei ir jos teritorijoje;
                  
               
                     (7)
                  
                  
                     kad įpareigojimas teikti atskiras ataskaitas būtų taikomas teikiant 2018 kalendorinių metų duomenis, pateiktinus iki 2019 m. kovo 31 d., su minėtu įpareigojimu susijęs pakeitimas turėtų įsigalioti ir būti pradėtas taikyti iki tos dienos; Visų paskesnių metų duomenų pateikimo data turėtų būti kovo 31 d.;
                  
               
                     (8)
                  
                  
                     pagal šio įgyvendinimo akto priedą praneštini Jungtinės Karalystės rinkai pateikti hidrofluorangliavandenilių kiekiai turėtų būti susiję su Jungtinės Karalystės rinkai pirmą kartą pateiktais kiekiais;
                  
               
                     (9)
                  
                  
                     šiame reglamente nustatytos priemonės atitinka pagal Reglamento (ES) Nr. 517/2014 24 straipsnio 1 dalį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 1191/2014 priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 14 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 150, 2014 5 20, p. 195.
         
            (2)  2014 m. spalio 30 d. Komisijos įgyvendinimo reglamentas (ES) Nr. 1191/2014, kuriuo nustatoma Europos Parlamento ir Tarybos reglamento (ES) Nr. 517/2014 dėl fluorintų šiltnamio efektą sukeliančių dujų 19 straipsnyje nurodytos ataskaitos teikimo forma ir priemonės (OL L 318, 2014 11 5, p. 5).
      
      
         
            PRIEDAS
            Įgyvendinimo reglamento (ES) Nr. 1191/2014 priedas papildomas 13a skirsniu:
            
               „13a skirsnis. Informaciją turi pateikti dujų gamintojai ir importuotojai (Reglamento (ES) Nr. 517/2014 19 straipsnio 1 dalis ir Reglamento (ES) Nr. 517/2014 VII priedo 1 punkto a–d papunkčiai, 2 punkto a, b ir d papunkčiai ir 3 punkto a ir b papunkčiai)
               
               Pirmą kartą taikoma atsiskaitant už 2018 m. vykdytą veiklą (ne vėliau kaip iki 2019 m. kovo 31 d.) ir iki tų metų, kuriais Sąjungos teisė nebebus taikoma Jungtinei Karalystei ir jos teritorijoje, imtinai.
               Kiekvienų į Reglamento (ES) Nr. 517/2014 I priedo 1 skirsnį įrašytų dujų ar mišinių, kuriuose yra bent vienos rūšies tokių dujų, arba kiekvienos rūšies dujų ar mišinių, kurių yra iš anksto sumaišytuose polioliuose, kiekis atskirai nurodomas metrinėmis tonomis tūkstantųjų tikslumu.
               
                            
                        
                        
                           
                              AUTOMATIŠKAI APSKAIČIUOJAMI KIEKIAI
                           
                        
                        
                           PASTABOS
                        
                     
                           13aA
                        
                        
                           Rinkai fiziškai pateiktų hidrofluorangliavandenilių kiekis, išskyrus kiekius, kurių naudojimui taikoma išimtis
                        
                        
                           13aA = 4M – 5 skirsnyje nurodytų kiekių, kurių naudojimui taikoma išimtis, suma (5A – 5F)
                        
                      
                        
                           
                              TEIKTINA INFORMACIJA
                           
                        
                     
                           13aB
                        
                        
                           Iš jų: Jungtinės Karalystės rinkai pirmą kartą pateiktas kiekis
                        
                        
                           Jungtinės Karalystės rinkai pateikti kiekiai, kurie vėliau tiekti Sąjungai (be Jungtinės Karalystės) nefasuoti, neturi būti įtraukiami.
                           Jungtinės Karalystės rinkai tiekti nefasuoti kiekiai, kurie anksčiau buvo pateikti Sąjungos (be Jungtinės Karalystės) rinkai, turi būti įtraukiami.
                        
                      
                        
                           
                              AUTOMATIŠKAI APSKAIČIUOJAMI KIEKIAI
                           
                        
                     
                           13aC
                        
                        
                           Iš jų: Sąjungos (be Jungtinės Karalystės) rinkai pateiktas kiekis
                        
                        
                           13aC = 13aA – 13aB“